«Elektron»-saken

«Elektron»-saken fant sted i 2005 da den russiske tråleren «Elektron» unndro seg fra den norske Kystvakten med to norske fiskeriinspektører om bord. Tråleren ble oppbrakt av KV «Tromsø» 15. oktober i Hopen, helt øst i vernesonen. Kystvakten oppdaget grove brudd på norske fiskeribestemmelser.

17. oktober valgte tråleren å unndra seg kontroll. Flere norske kystvaktskip tok etter hvert opp jakten på «Elektron», inkludert KV «Harstad», KV «Andenes», KV «Nordkapp», KV «Malene Østervold» og KV «Svalbard». Tre marinejegere fra Marinejegerkommandoen ble fløyet ut til KV «Tromsø», i tillegg til at personell fra samme avdeling embarkerte KV «Harstad». En gruppe norske spesialsoldater var på vei ut for å borde den russiske tråleren, i media ble det hevdet at dette ble avblåst da helikopteret brukte for mye drivstoff, og ikke kunne rekke frem til skipet. På grunn av høy sjø ble det vurdert som uforsvarlig å låre lettbåt fra KV «Svalbard». 

I løpet av natt til 19. oktober tok «Elektron» seg inn i russisk farvann. De norske kystvaktskipene ble liggende og avvente ved grensen, men fikk senere tillatelse til å gå inn i russisk farvann for å få inspektørene overlevert.

På morgenen 20. oktober ble inspektørene overført fra «Elektron» til et russisk marinefartøy.

 Referanser 

 Eksterne lenker 
 Masteroppgave av Sigrid S Engebretsen-Skaret som omtaler hendelsen.

Kategori:2005 i Norge
Kategori:Fiske i Norge
Kategori:Bortføringer